Trump haluaa viedä trans­sukupuolisilta virallisen aseman, kertoo The New York Times – laki­muutoksen mukaan suku­puoli määräytyisi loppuiäksi syntymän hetkellä - Ulkomaat | HS.fi
Julkaistu: 21.10. 22:18 , Päivitetty: 21.10. 23:15
Yhdysvaltain presidentin Donald Trumpinhttps://www.hs.fi/haku/?query=donald+trumpin hallinto haluaa kaventaa sukupuolen määrittelyn laissa vain joko mieheksi tai naiseksi, kertoo The New York Times -lehtihttps://www.nytimes.com/2018/10/21/us/politics/transgender-trump-administration-sex-definition.html (NYT).
Uusi tulkinta poistaisi transsukupuolisilta heille tällä hetkellä taatun virallisen tunnustuksen ja suojan syrjintää vastaan.
Trumpin hallinnon mielestä sukupuolen pitäisi määräytyä loppuiäksi syntymän hetkellä eli se olisi muuttamaton.
Transsukupuoliset tuntevat syntyneensä sukupuolen osalta väärään kehoon ja sosiaaliseen rooliin, ja osa heistä päätyy korjaamaan sukupuolensa lääketieteen keinoin.
NYT:n käsiinsä saaman muistioluonnoksen mukaan hallinto haluaisi, että sukupuoli määriteltäisiin muun muassa ”selkeän biologisen perusteen mukaan”.
Uuden tulkinnan seurauksena presidentti Barack Obaman https://www.hs.fi/haku/?query=barack+obamankaudella tapahtunut transsukupuolisten oikeuksien laajentaminen ottaisi takapakkia.
Se tietäisi askeleita taaksepäin niissä suvaitsevaisuus- ja tasa-arvopyrkimyksissä, jotka koskevat Yhdysvalloissa noin 0,7:ää prosenttia väestöstä, New York Times kertoo.
Määrittelyn muutos on NYT:n mukaan valmistelussa Yhdysvaltain sosiaali- ja terveysministeriössä.
Ministeriön edustaja on kuitenkin kieltäytynyt kommentoimasta asiaa, joka on hänen mielestään tullut julkisuuteen ”oletettavasti vuodettujen asiakirjojen” kautta.
Uusi tulkinta vaatisi muutoksen liittovaltion kansalaisoikeuksia koskevaan lakiin, joka tällä hetkellä kieltää muun muassa sukupuoleen perustuvan syrjinnän.
Trumpin hallinto on myös yrittänyt kieltää transsukupuolisilta pääsyn armeijaan ja perua julkisia kouluja koskevan suosituksen, joka antaa transsukupuolisten itse valita käyttämänsä wc- ja pesutilat.
Psykiatrit eivät enää luokittele transsukupuolisuutta sairaudeksihttps://www.hs.fi/kotimaa/art-2000005725786.html.
Myös useat yhdysvaltalaiset tuomioistuimet pitävät Obaman kaudella voimaan tullutta transsukupuolisten suojelua syrjintää vastaan aiheellisena ja järkevänä.